หุ้นไทยเช้า6ธ.ค.ปิดบวก10.74 จุด
ตลาดหุ้นช่วงเช้า 6 ธ.ค. ปิดที่ระดับ 1,340.80 จุด เพิ่มขึ้น 10.74 จุด(+0.81%) มูลค่าการซื้อขาย 18,216.85 ล้านบาท
6 ธ.ค. 2555

ตลาดหุ้นช่วงเช้า 6 ธ.ค. ปิดที่ระดับ 1,340.80 จุด เพิ่มขึ้น 10.74 จุด มูลค่าการซื้อขาย 18,216.85 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,341.62 จุด และแตะจุดต่ำสุดของช่วงเช้าที่ระดับ 1,335.01 จุด ก่อนปิดที่ระดับ 1,340.80 จุด เพิ่มขึ้น 10.74 จุด(+0.81%) มูลค่าการซื้อขาย 18,216.85 ล้านบาท 
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี(ประเทศไทย)กล่าวว่า ตลาดหุ้นไทยเช้านี้ปรับตัวขึ้นได้ดีกว่าตลาดหุ้นอื่นในภูมิภาคเอเชียที่ส่วนใหญ่จะเป็นบวกแต่ก็ไม่เท่ากับตลาดไทย ซึ่งมองว่าตลาดบ้านเรายังมีโมเมนตัมที่เป็นบวกอยู่จึงมีโอกาสที่จะปรับตัวขึ้นได้ แม้ว่าในวันอังคารที่ผ่านมาตลาดฯจะพักฐานช่วงสั้นก็ตาม 
ทั้งนี้ ตลาดฯได้แรงหนุนดีจากพื้นฐานเศรษฐกิจไทย และบริษัทจดทะเบียนที่ยังมีการเติบโตได้อย่างต่อเนื่องในปี 56 รวมทั้งยังได้แรงหนุนจากการบริโภคในประเทศที่มองว่าจะน่าจะมีการขยายตัวได้ดีเช่นกัน 
สำหรับปัจจัยนอกประเทศในเรื่องการแก้ไขปัญหา Fiscal Cliff เชื่อว่าผลสรุปที่ออกมาน่าจะเป็นบวก เพียงแต่ก่อนที่จะได้ข้อสรุปออกมาอาจจะมีการสร้างความลังเลใจให้กับนักลงทุนบ้าง 
แนวโน้มการลงทุนในช่วงบ่ายนี้ นายปริญทร์ กล่าวว่า ตลาดฯยังน่าจะอยู่ในแดนบวกได้ พร้อมให้กรอบการแกว่งไว้ที่ 1,328-1,340 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่            KBANK   มูลค่าการซื้อขาย  875.28  ล้านบาท ปิดที่ 193.50 บาท เพิ่มขึ้น  6.50 บาท PTT      มูลค่าการซื้อขาย  837.57  ล้านบาท ปิดที่ 329.00 บาท เพิ่มขึ้น  2.00 บาทSCB        มูลค่าการซื้อขาย  799.05  ล้านบาท ปิดที่ 167.00 บาท เพิ่มขึ้น  3.00 บาท         ADVANC มูลค่าการซื้อขาย  737.01  ล้านบาท ปิดที่ 217.00 บาท ลดลง   2.00 บาทSCC        มูลค่าการซื้อขาย  717.61  ล้านบาท ปิดที่ 399.00 บาท ราคาไม่เปลี่ยนแปลง